stanford-oval/wikipedia huggingface dataset:
มหาวิทยาลัยมหามกุฏราชวิทยาลัย วิทยาเขตศรีล้านช้าง
หน่วยงาน > หลักสูตรที่เปิดสอน

มหาวิทยาลัยมหามกุฏราชวิทยาลัย วิทยาเขตศรีล้านช้าง (มมร.) จังหวัดเลย เป็นวิทยาเขตที่ขึ้นตรงต่อมหาวิทยาลัยมหามกุฏราชวิทยาลัย ส่วนกลาง ที่ตั้งอยู่ตำบลศาลายา อำเภอพุทธมณฑล จังหวัดนครปฐม มีอัตลักษณ์ด้านการส่งเสริมศีลธรรม สร้างคนดี บริการวิชาการทางพระพุทธศาสนาแก่สังคม และสร้างโอกาสและอนาคตสำหรับทุกคน เปิดการเรียนการสอนสำหรับบรรพชิตและบุคคลทั่วไป ตั้งแต่ระดับปริญญาตรีถึงปริญญาเอก ระดับปริญญาตรี เปิดสอน 5 หลักสูตร ระดับปริญญาโท 3 หลักสูตร และระดับปริญญาเอก 2 หลักสูตร ได้แก่
ระดับปริญญาตรี เปิดสอน 5 หลักสูตร ได้แก่
1) หลักสูตรศิลปศาสตรบัณฑิต สาขาวิชาพุทธศาสตร์เพื่อการพัฒนา
2) หลักสูตรรัฐศาสตรบัณฑิต สาขาวิชาการปกครอง
3) หลักสูตรศึกษาศาสตรบัณฑิต สาขาวิชาการสอนภาษาอังกฤษ
4) หลักสูตรศึกษาศาสตรบัณฑิต สาขาวิชาการสอนภาษาไทย
5) หลักสูตรศึกษาศาสตรบัณฑิต สาขาวิชาการสอนสังคมศึกษา
ระดับปริญญาโท เปิดสอน 3 หลักสูตร ได้แก่
1) หลักสูตรรัฐศาสตรมหาบัณฑิต (ร.ม.)
2) หลักสูตรศึกษาศาสตรมหาบัณฑิต (ศษ.ม.) สาขาวิชาการบริหารการศึกษา
3) หลักสูตรศิลปศาสตรมหาบัณฑิต (ศศ.ม) สาขาวิชาพุทธศาสน์ศึกษา
ระดับปริญญาเอก เปิดสอน 2 หลักสูตร ได้แก่
1) หลักสูตรรัฐศาสตรดุษฎีบัณฑิต (ร.ด.)
2) หลักสูตรศึกษาศาสตรดุษฎีบัณฑิต (ศษ.ด.) สาขาวิชาการบริหารการศึกษา
หมายเหตุ : ทั้ง 2 ระดับเปิดการเรียนการสอนในภาคปกติ (จันทร์-ศุกร์) และภาคพิเศษ (เสาร์ – อาทิตย์)
แหล่งข้อมูลอื่น

เว็บไซต์มหาวิทยาลัยมหามกุฏราชวิทยาลัย วิทยาเขตศรีล้านช้าง
เว๊บไซต์มหาวิทยาลัยมหามกุฏราชวิทยาลัย เก็บถาวร 2019-05-10 ที่ เวย์แบ็กแมชชีน
มหาวิทยาลัยออริกอนสเตต

สำหรับมหาวิทยาลัยที่ชื่อคล้ายกัน ดูที่ มหาวิทยาลัยออริกอน
หอนาฬิกา สัญลักษณ์ที่สำคัญสิ่งหนึ่งของมหาวิทยาลัย
มหาวิทยาลัยออริกอนสเตต (อังกฤษ: Oregon State University) เป็นมหาวิทยาลัยรัฐ ตั้งอยู่ที่เมืองคอร์วัลลิสในรัฐออริกอน สหรัฐอเมริกา มหาวิทยาลัยเปิดสอนในหลากหลายระดับตั้งแต่ระดับปริญญาตรี ปริญญาโท และปริญญาเอก โดยมหาวิทยาลัยมีชื่อเสียงโดดเด่นในด้านสมุทรศาสตร์ วิทยาศาสตร์การอาหาร นิเวศวิทยา วนศาสตร์ และชีวเคมี
แหล่งข้อมูลอื่น

มหาวิทยาลัยออริกอนสเตต
สมาคมนักเรียนไทยมหาวิทยาลัยออริกอนสเตต เก็บถาวร 2006-05-19 ที่ เวย์แบ็กแมชชีน
มหาวิทยาลัยอะแคเดมี 92

| --- | --- |

สถาปนา: 2017; 7 ปีที่แล้ว (2017)
อาจารย์ใหญ่: ศาสตราจารย์ Craig Gaskell
ที่ตั้ง: เกรตเตอร์ แมนเชสเตอร์  บริเตนใหญ่
วิทยาเขต: Urban
เว็บไซต์: www.ua92.ac.uk
มหาวิทยาลัย อะคาเดมี่ 92 (อังกฤษ: University Academy 92, ชื่อย่อ: UA92) สถาบันการศึกษาขั้นสูง/มหาวิทยาลัยใน เกรตเตอร์ แมนเชสเตอร์ ตั้งอยู่ใน สเตรทฟอร์ด แทร็ฟฟอร์ด ประเทศอังกฤษ
ประวัติ

มหาวิทยาลัย อะคาเดมี่ 92 ถูกประกาศขึ้นเมื่อ กันยายน พ.ศ. 2560 โดยมหาวิทยาลัยได้เป็นพันธมิตรร่วมกับ มหาวิทยาลัยแลงคาสเตอร์ และ สภาเมืองแทร็ฟฟอร์ด และมีงบประมาณเริ่มต้น 15 ล้านปอนด์
ชื่อของมหาวิทยาลัยมาจากอดีตนักเตะของ แมนเชสเตอร์ยูไนเต็ด ที่คว้าแชมป์ เอฟเอ ยูธ คัพ เมื่อ พ.ศ. 2535 ซึ่งเป็นผู้ก่อตั้งมหาวิทยาลัยอาทิ แกรี เนวิล, ฟิล เนวิล, ไรอัน กิ๊กส์, นิกกี บัตต์ และ พอล สโกลส์
มหาวิทยาลัยนอร์ท-เชียงใหม่

| --- | --- |

ชื่อย่อ: มนช. / NCU
ประเภท: สถาบันอุดมศึกษาเอกชน
สถาปนา: 13 กุมภาพันธ์ พ.ศ. 2542 (25 ปี)
นายกสภาฯ: ศาสตราจารย์เกียรติคุณ นายแพทย์โชติ ธีตรานนท์
อธิการบดี: ณรงค์ ชวสินธุ์
ผู้ศึกษา: 1,986 คน (2566)
ที่ตั้ง: เลขที่ 169 หมู่ 3 ตำบลหนองแก๋ว อำเภอหางดง จังหวัดเชียงใหม่ 50230
สี: ██ สีชมพู   ██ สีเหลือง
มาสคอต: อินทรี
เว็บไซต์: http://www.northcm.ac.th
มหาวิทยาลัยนอร์ท-เชียงใหม่ (อังกฤษ: North-Chiang Mai University) เป็นสถาบันอุดมศึกษาเอกชนในประเทศไทย ก่อตั้งขึ้นเมื่อปี พ.ศ. 2542 ใช้ชื่อว่า "วิทยาลัยนอร์ท-เชียงใหม่" โดยอาจารย์ณรงค์ ชวสินธุ์ เป็นผู้เริ่มก่อตั้ง ตั้งอยู่ที่ตำบลหนองแก๋ว อำเภอหางดง จังหวัดเชียงใหม่ ต่อมาได้รับอนุญาตให้เปลี่ยนแปลงประเภทเป็น "มหาวิทยาลัยนอร์ท-เชียงใหม่" เมื่อวันที่ 26 พฤษภาคม พ.ศ. 2547    โดยมหาวิทยาลัยนอร์ทกรุงเทพ กับมหาวิทยาลัยนอร์ท-เชียงใหม่ไม่ได้เป็นสถาบันในเครือเดียวกันแต่อย่างใด
ประวัติ

มหาวิทยาลัยนอร์ท-เชียงใหม่ ได้ก่อตั้งเป็นวิทยาลัยนอร์ท-เชียงใหม่ เมื่อปี พ.ศ. 2542 โดยอาจารย์ณรงค์ ชวสินธุ์ เพื่อร่วมเฉลิมฉลองในวโรกาสครบรอบ 72 พรรษาของพระบาทสมเด็จพระเจ้าอยู่หัวฯ และเพื่อทดแทนคุณแผ่นดินเกิด ซึ่งผู้ก่อตั้งเป็นคนเชียงใหม่ โดยยึดถือเอาพระราชดำรัสที่ว่า "การให้เป็นความสุขที่แท้จริง การสร้างและการพัฒนาใด เสมอด้วยการให้การศึกษาไม่มี" เป็นแรงบันดาลใจ มหาวิทยาลัยนอร์ท-เชียงใหม่เป็นมหาวิทยาลัยเอกชนแห่งแรกของภาคเหนือที่เปิดสอนคณะวิศวกรรมศาสตร์และหลักสูตรรัฐประศาสนศาสตรมหาบัณฑิต และเป็นสถาบันแห่งแรกของประเทศไทยที่เปิดสาขาวิชาการจัดการการพาณิชย์อิเล็กทรอนิกส์ (E-Commerce Management) ระดับปริญญาตรี มหาวิทยาลัยได้รับใบอนุญาตจากทบวงมหาวิทยาลัยให้เปิดดำเนินการจัดการเรียนการสอนได้ เมื่อวันที่ 13 กันยายน พ.ศ. 2542
ในปีการศึกษา 2543 ได้เปิดดำเนินการเรียนการสอน จำนวน 2 คณะ และ 1 ภาควิชา คือ คณะวิศวกรรมศาสตร์ คณะบริหารธุรกิจ และภาควิชาศึกษาทั่วไป
ในปีการศึกษา 2545 ได้รับอนุมัติให้จัดตั้งคณะสังคมศาสตร์และมนุษยศาสตร์ และได้โอนภาควิชาศึกษาทั่วไปเข้าไปสังกัดคณะสังคมศาสตร์และมนุษยศาสตร์ (ซึ่งปัจจุบันคือคณะสังคมศาสตร์และศิลปศาสตร์)
ในปีการศึกษา 2549 ได้ก่อตั้งคณะนิติศาสตร์
ในปีการศึกษา 2554 ได้ก่อตั้งคณะวิทยาศาสตร์และเทคโนโลยี
มหาวิทยาลัยได้รับการเปลี่ยนประเภทจากวิทยาลัยเป็นมหาวิทยาลัยนอร์ท-เชียงใหม่เมื่อวันที่ 26 พฤษภาคม พ.ศ. 2547 ปัจจุบันเปิดสอนในระดับปริญญาเอก 2 หลักสูตร ระดับปริญญาโท 5 หลักสูตร และระดับปริญญาตรี 5 คณะ คือ 1) คณะวิศวกรรมศาสตร์ 2) คณะบริหารธุรกิจ 3) คณะสังคมศาสตร์และศิลปศาสตร์ 4) คณะนิติศาสตร์ และ 5) คณะวิทยาศาสตร์และเทคโนโลยี
มหาวิทยาลัยมีเป้าหมายเพื่อมุ่งเน้นการผลิตบัณฑิตที่มีคุณภาพออกสู่สังคม โดยให้ความสำคัญยิ่งต่อการสร้างพื้นฐาน และสร้างจิตสำนึกของความเป็นคนดี มีความพร้อมและใฝ่ใจในการริเริ่มการเป็นเจ้าของกิจการของตนเอง ตลอดจนสามารถสนองต่อความต้องการของสถานประกอบการทั้งภาครัฐ และเอกชน เพื่อพัฒนาท้องถิ่น สังคม และประเทศชาติ โดยคุณลักษณะของบัณฑิตของมหาวิทยาลัยนอร์ท-เชียงใหม่ จะต้องเป็นคนดี เป็นผู้มีความประพฤติดีประพฤติชอบ เป็นผู้ที่รู้จริง ทำเป็น เก่งเทคโนโลยี ภาษาดี มีมนุษยสัมพันธ์ สามารถร่วมงานกับผู้อื่นได้อย่างมีความสุข มีความคิดริเริ่มสร้างสรรค์ มีภาวะผู้นำ มีจริยธรรม
สัญลักษณ์ประจำมหาวิทยาลัย

รูปวงกลม ชั้นที่ 1 เป็น อาม และช่อชัยพฤกษ์ ถัดจากวงกลมชั้นที่ 1 เป็นวงกลม ชั้นที่ 2 ภายในวงกลมชั้นที่ 2 ชื่อของมหาวิทยาลัย เป็นภาษาไทย "มหาวิทยาลัยนอร์ท-เชียงใหม่" อยู่ด้านบน ชื่อมหาวิทยาลัยเป็นภาษาอังกฤษ "NORTH-CHIANG MAI UNIVERSITY" อยู่ด้านล่าง
ตราประจำมหาวิทยาลัย

มหาวิทยาลัยนอร์ท-เชียงใหม่ ใช้เครื่องหมายวงกลมประกอบด้วย ช่อชัยพฤกษ์ ลูกดิ่ง และ อาม
นอร์ท หมายถึง เหนือในที่นี้หมายถึงภาคเหนือของประเทศไทย
เชียงใหม่ หมายถึง จังหวัดที่สำคัญทาง ภาคเหนือที่มีประวัติศาสตร์อันยาวนานกว่า 700 ปี เป็นศูนย์กลางทาง การศึกษาที่ใหญ่ที่สุดในภาคเหนือ มีทัศนีย์ภาพอันงดงาม แวดล้อมไปด้วยขุนเขา มีอากาศดีเป็นจังหวัดที่จัดได้ว่า เป็นแหล่งท่องเที่ยวที่สำคัญ นักท่องเที่ยวทั้งชาวไทยและ ชาวต่างประเทศนิยมมาท่อง เที่ยวศึกษาศิลปวัฒนธรรม สถาปัตยกรรม และธรรมชาติอันงดงาม
ช่อชัยพฤกษ์ หมายถึง ความดี ปณิธานของผู้รับใบอนุญาตในความมุ่งมั่นอย่างแน่วแน่ ที่จะให้สถานที่แห่งนี้ เป็นสถาบันการศึกษาที่มีคุณภาพและประสิทธิภาพ สามารถประสาทวิชาความรู้ และปลูกฝังทัศนคติอันพึง ปรารถนา พัฒนาทักษะและศักยภาพของเยาวชนไทยให้เป็น พลเมืองที่ดีสืบไป
ลูกดิ่ง หมายถึง ความมั่นคง ความแน่วแน่ หนักแน่นมีความเที่ยงตรงในวิชาชีพ ของตนความมีจุดยืนและ ยึดมั่นในหลักการแห่งตน เป็นสัญลักษณ์แห่งปัญญาและศาสตร์ ทั้งปวง แห่งความเป็นสากล
อาม หมายถึง จิตวิญญาณ สามารถถ่ายทอดความรู้และเป็นแหล่งวิชาการที่ ผลิตองค์ความรู้ไปสู่ภูมิภาคได้ อีกทั้งยังหมายถึงพลังแห่งความ ก้าวหน้าทางวิทยาการ ซึ่งมีวิวัฒนาการอย่างไม่หยุดยั้ง
สีประจำมหาวิทยาลัย

สีชมพู หมายถึง ความสดใส ความสดชื่น และเป็นสีประจำวันพระราชสมภพของ สมเด็จพระปิยมหาราช
สีเหลือง หมายถึง ความสว่างนำ ทางสู่เป้าหมายที่สูงสุดของชีวิต และเป็นสีประจำวัน พระราชสมภพ ของพระบาทสมเด็จพระเจ้าอยู่หัวภูมิพล อดุลยเดชมหาราช
คณะ / วิทยาลัย

ตราประจำมหาวิทยาลัยนอร์ท-เชียงใหม่
มหาวิทยาลัยออเบิร์น

แซมฟอร์ดฮอลล์ มหาวิทยาลัยออเบิร์น
มหาวิทยาลัยออเบิร์น (อังกฤษ: Auburn University) มหาวิทยาลัยรัฐของสหรัฐอเมริกา ตั้งอยู่ที่เมืองออเบิร์นในรัฐแอละแบมา ก่อตั้งในปี พ.ศ. 2399 (ค.ศ. 1856) ในปัจจุบันมีนักศึกษากว่า 23,000 คน อาจารย์กว่า 1,200 คน เป็นมหาวิทยาลัยที่ใหญ่ที่สุดในรัฐ ออเบิร์นเป็นมหาวิทยาลัยหนึ่งในเพียง 13 มหาวิทยาลัยของสหรัฐที่เป็นทั้งศูนย์วิจัยประเภท land-grant, sea-grant, และ space-grant
ศิษย์เก่าที่มีชื่อเสียงของมหาวิทยาลัย ได้แก่
จิมมี เวลส์ ผู้ก่อตั้งวิกิพีเดีย
จิมมี บัฟเฟตต์ นักร้องอเมริกัน
ชารลส์ บาร์กเลย์ นักกีฬาบาสเกตบอล (ไม่จบการศึกษา)
รูดี จอห์นสัน นักกีฬาอเมริกันฟุตบอล
Samuel Ginn ผู้บุกเบิกการโทรคมนาคมไร้สาย และอดีตประธานโวดาโฟน
Joe Forehand former CEO of Accenture
Timothy D. Cook Chief Executive Officer of Apple Inc.,
Jason Campbell NFL quarterback of Oakland Raiders
Pat Sullivan the Heisman Trophy winner in 1971 and currently head coach for Samford University
Vincent Edward "Bo" Jackson  the Heisman Trophy winner in 1985
Cam Newton the Heisman Trophy winer in 2010 and NFL number 1 pick in 2010 for Carolina Panthers
แหล่งข้อมูลอื่น

เว็บไซต์มหาวิทยาลัยออเบิร์น
มหาวิทยาลัยมาลายา

| --- | --- |
Universiti Malaya اونيۏرسيتي ملايا
ตราอาร์ม แห่งมหาลัยมาลายา
คติพจน์อังกฤษ: Knowledge is the Source of Progress
ประเภท: มหาวิทยาลัยรัฐบาล
สถาปนา: 8 ตุลาคม พ.ศ. 2492
อธิการบดี: ศาสตราจารย์ ซูลตาน อัสซ์ลาน ฌาญ
อธิการบดีมหาวิทยาลัย: ทานศริ ดาตัก อาชารด อรัฟ
รองอธิการบดี: รองศาสตราจารย์ ดร. โมดฮ์ อามิน จารารูดินส์
อาจารย์: 2,613 ปี 2553
ปริญญาตรี: 13,990 ปี 2553
บัณฑิตศึกษา: 11,484 (ปี 2553
ที่ตั้ง: กัวลาลัมเปอร์, มาเลเซีย 3°07′15″N 101°39′23″E﻿ / ﻿3.12083°N 101.65639°E﻿ / 3.12083; 101.65639
วิทยาเขต: กัวลาลัมเปอร์
สี: แดง, ทอง, น้ำเงิน      
เครือข่าย: ACU, APRU, ASAIHL, AUN, FUIW
เว็บไซต์: www.um.edu.my
มหาวิทยาลัยมาลายา (อังกฤษ: University of Malaya (UM); อักษรยาวี: اونيۏرسيتي ملايا) เป็นมหาวิทยาลัยวิจัยของรัฐ และเป็นมหาวิทยาลัยที่เก่าแก่ที่สุดของประเทศมาเลเซีย ตั้งอยู่ที่กัวลาลัมเปอร์ ประเทศมาเลเซีย ก่อตั้งขึ้นตั้งแต่ปี พ.ศ. 2492 โดยปัจจุบันมีคณาจารย์จำนวน 2,613 คน และในปี ค.ศ. 2555 มหาวิทยาลัยได้แยกออกมาเป็นสถาบันอิสระจากกระทรวงอุดมศึกษาของมาเลเซีย และมีอันดับมหาวิทยาลัยโลกโดย QS World University Rankings ประจำปี ค.ศ. 2021 อยู่ในอันดับที่ 59 ของโลก
ประวัติ

ประวัติของมหาวิทยาลัยมาลายานั้นเริ่มตั้งแต่ครั้งเป็นวิทยาลัยแพทยศาสตร์ และวิทยาลัยราฟเฟิลส์ ในสมัยเป็นอาณานิคมของประเทศอังกฤษ โดยในช่วงปี ค.ศ. 1900 มีการจัดตั้งโรงพยาบาลแพทย์แผนฝรั่งหลายแห่งในปีนังและสิงคโปร์ และเริ่มมีการเปิดโรงเรียนการแพทย์ในเวลาต่อมาเพื่อรองรับการขาดแคลนบุคลากรทางการแพทย์และการขยายตัวของประเทศจนพัฒนาเป็นวิทยาลัยแพทย์ (King Edward VII Medical College of Medicine) ในปี ค.ศ. 1905 ส่วนวิทยาลัยราฟเฟิลส์ (Raffles College) เป็นวิทยาลัยที่มีการเรียนการสอนทางด้านมนุษยศาสตร์และสังคมศาสตร์นั้น ก่อตั้งขึ้นในปี ค.ศ. 1928 เพื่อเปิดการเรียนการสอนในสาขาวิชาทางภาษาและมีความร่วมมือทางวิชาการกับมหาวิทยาลัยจากประเทศอังกฤษอีกด้วย ระหว่างช่วงปี ค.ศ. 1938-1949 เป็นช่วงหัวเลี้ยวหัวต่อจากภาวะสงครามโลกครั้งที่ 2 ทางรัฐบาลอังกฤษ British Malaya Government ได้มีการริเริ่มที่จะสร้างมหาวิทยาลัยของชาวมาเลเซียขึ้นมา โดยมีการส่งนักวิชาการจากมหาวิทยาลัยเบอร์มิงแฮมของอังกฤษ และอีกหลายท่านมาศึกษากระบวนการพัฒนาและความเป็นไปได้ จนกระทั่งในปี ค.ศ.1949 ได้มีการก่อตั้งมหาวิทยาลัยมาลายาขึ้นมาเป็นผลสำเร็จจากการรวม วิทยาลัยแพทยศาสตร์ (King Edward VII Medical College of Medicine) และวิทยาลัยราฟเฟิลส์ (Raffles College) ในวันที่ 8 ตุลาคม ค.ศ. 1949 ณ ประเทศสิงคโปร์ ในปี ค.ศ. 1959 มหาวิทยาลัยถูกแบ่งออกเป็น 2 มหาวิทยาลัยอันเนื่องจากมีวิทยาเขตหนึ่งอยู่ในกัวลาลัมเปอร์และสิงคโปร์ และมติเป็นเอกฉันท์ในวันที่ 1 มกราคม ค.ศ. 1962 มหาวิทยาลัยที่กัวลาลัมเปอร์จะชื่อ มหาวิทยาลัยมาลายา ส่วนมหาวิทยาลัยในสิงคโปร์จะใช้ชื่อมหาวิทยาลัยแห่งชาติสิงคโปร์ (ปัจจุบันคือมหาวิทยาลัยแห่งชาติสิงคโปร์ National University of Singapore)
คณะสาขาวิชาที่เปิดสอน

ระดับปริญญาตรี
คณะศิลปศาสตร์และสังคมศาสตร์ (Faculty of Arts and Social Sciences)
คณะบริหารธุรกิจและการบัญชี (Faculty of Business and Accountancy)
คณะเทคโนโลยีสารสนเทศและวิทยาการคอมพิวเตอร์ (Faculty of Computer Science & Information Technology)
คณะทันตแพทยศาสตร์ (Faculty of Dentistry)
คณะเศรษฐศาสตร์และการจัดการ (Faculty of Economics & Administration)
คณะครุศาสตร์ (Faculty of Education)
คณะวิศวกรรมศาสตร์ (Faculty of Engineering)
คณะภาษาและภาษาศาสตร์ (Faculty of Languages and Linguistics)
คณะนิติศาสตร์ (Faculty of Law)
คณะแพทยศาสตร์ (Faculty of Medicine)
คณะวิทยาศาสตร์ (Faculty of Science)
คณะสิ่งแวดล้อม (Faculty of Built Environment)
การสอบเข้ามหาวิทยาลัย

ระดับปริญญาตรี :
จบการศึกษาระดับมัธยมศึกษาตอนปลาย หรือเกรด 12 หรือมีคะแนน A-Levels
มีคะแนนทดสอบภาษาอังกฤษ
ระดับปริญญาโทและปริญญาเอก :
จบการศึกษาระดับปริญญาตรีในสาขาวิชาที่เกี่ยวข้องกับการศึกษาต่อในระดับปริญญาโท และจบการศึกษาระดับปริญญาโทในสาขาที่เกี่ยวข้องกับการศึกษาในระดับปริญญาเอก
มีคุณสมบัติเช่น ประสบการณ์การทำงานหรือตามการร้องขอเพิ่มเติมจากทางมหาวิทยาลัย (เฉพาะบางสาขาวิชา)
มีคะแนนสอบภาษาอังกฤษ TOEFL ไม่ต่ำกว่า 80 คะแนน หรือคะแนนสอบ IELTS ไม่ต่ำกว่า 6.0
ทุนการศึกษา

รัฐบาลมาเลียเซียมีนโยบายส่งเสริมการศึกษาสำหรับนักเรียนต่างชาติ ด้วยความที่ต้องการให้ประเทศเป็นฮับทางการศึกษาในอาเซียนครับ ทุนการศึกษาระดับอุดมศึกษาที่นักเรียนไทยสามารถสมัครได้มี 2 ทุนใหญ่ๆ ได้แก่
1. Malaysia International scholarship (MIS)
รัฐบาลมาเลเซียพยายามที่จะดึงดูดนักเรียนที่มีความชาญฉลาดและดีที่สุดจากทั่วโลก ให้มาเรียนต่อในประเทศมาเลเซีย และทุนการศึกษา Malaysia International scholarship (MIS)  นี้ ก็ค้นหานักเรียนที่มีความสามารถที่มีผลการเรียนดีเยี่ยมและมีประสบการณ์อัน น่าประทับใจ  นักเรียนที่มีคุณสมบัติเหล่านี้จะได้รับการต้อนรับอย่างดีในการสมัครและ สามารถเลือกเรียนสาขาใดก็ได้ที่ต้องการ ทั้งในสถาบันเอกชนและรัฐบาล สามารถเข้าไปเว็บไซต์ mohe.gov เพื่ออ่านข้อมูลเพิ่มเติม ปิดรับสมัครวันที่ 30 เมษายน ของทุกปี
2. Nippon Foundation Fellowships for Asian Public Intellectuals
ทุน Nippon Foundation Fellowships for Asian Public Intellectuals  นี้ ถูกออกแบบขึ้นมาเพื่อกระตุ้นการรวมตัวของความรู้ในเอเชีย โดยมีจุดประสงค์เพื่อสนับสนุนการเรียนรู้ร่วมกันระหว่างภูมิภาคเอเชียแปซิ ฟิค และเพื่อสร้างการเติบโตของความเป็นเอเชีย ทุน API ปิดรับสมัคร 31 สิงหาคม ของทุกปี
ตึก ทานเท็กกวน
มหาวิทยาลัยอาร์สดิจิตา

มหาวิทยาลัยอาร์สดิจิตา (อังกฤษ: ArsDigita University; ADU) เป็นมหาวิทยาลัยที่ให้การศึกษาอย่างเสรีออนไลน์ โดยเอกสารทั้งหมดสามารถใช้ได้ตามสัญญา Open Content License เปิดสอนเมื่อ กันยายน พ.ศ. 2543 ก่อตั้งโดยองค์กรอาร์สดิจิตา ซึ่งเป็นองค์กรไม่แสวงหาผลประโยชน์แห่งหนึ่ง ซึ่งต่อมาถูกฟ้องล้มละลาย และ ฟิลิป กรีนสปัน ได้ลาออกจากการเป็นผู้บริหารองค์กร มหาวิทยาลัยได้ปิดตัวลงเมื่อเดือนกรกฎาคม พ.ศ. 2544
มหาวิทยาลัยอาร์สดิจิตาเปิดสอนฟรีทางด้านวิทยาการคอมพิวเตอร์ ระดับเทียบเท่าปริญญาตรี โดยใช้ระยะเวลา 1 ปีในการเรียนจบการศึกษา โดยผู้สอนเป็นศิษย์เก่าจาก สถาบันเทคโนโลยีแมสซาชูเซตส์ (MIT) และ สถาบันเทคโนโลยีแคลิฟอร์เนีย (CalTech) หลักสูตรการเรียนอ้างอิงตามการสอนวิทยาการคอมพิวเตอร์ในสถาบันเทคโนโลยีแมสซาชูเซตส์
แหล่งข้อมูลอื่น

ศิษย์เก่ามหาวิทยาลัย เก็บถาวร 2005-10-21 ที่ เวย์แบ็กแมชชีน
มหาวิทยาลัยอิลลินอย ชิคาโก

ตรามหาวิทยาลัย
ยูนิเวอร์ซิตีฮอลล์ มหาวิทยาลัยอิลลินอย ชิคาโก
มหาวิทยาลัยอิลลินอย ชิคาโก (อังกฤษ: University of Illinois at Chicago) เป็นมหาวิทยาลัยรัฐบาลของสหรัฐอเมริกา ซึ่งเป็นส่วนหนึ่งของระบบมหาวิทยาลัยอิลลินอย ตั้งอยู่ที่เมืองชิคาโก ในรัฐอิลลินอย ก่อตั้งในปี พ.ศ. 2508 (ค.ศ. 1965)   ในปัจจุบันมีนักศึกษาประมาณ 22,000 คน ซึ่งเป็นมหาวิทยาลัยที่มีนักศึกษามากที่สุดในเมืองชิคาโก
มหาวิทยาลัยอิลลินอย ชิคาโก มีชื่อเสียงในด้านแพทยศาสตร์ และการเงิน
แหล่งข้อมูลอื่น

เว็บไซต์มหาวิทยาลัยอิลลินอย ชิคาโก
สมาคมนักเรียนไทยใน มหาวิทยาลัยอิลลินอย ชิคาโก เก็บถาวร 2006-01-11 ที่ เวย์แบ็กแมชชีน
มหาวิทยาลัยลัฟบะระ

มหาวิทยาลัยลัฟบะระ (อังกฤษ: Loughborough University เป็นมหาวิทยาลัยขนาดเล็กตั้งที่ตำบลลัฟบะระ แคว้นเลสเตอร์เชอร์ และมีวิทยาเขตย่อยในกรุงลอนดอน ตั้งเมื่อ พ.ศ. 2509 โดยยกฐานะจากวิทยาลัยเทคโนโลยีชั้นสูงที่ตั้งมาแต่ พ.ศ. 2452 (เช่นเดียวกับมหาวิทยาลัยบรูเนลลอนดอน) ต่อมาในแปี พ.ศ. 2539 ได้ตัดคำ เทคโนโลยี ออกจากชื่อมหาวิทยาลัยเพื่อแสดงถึงจำนวนสาขาวิชาที่มากขึ้น มหาวิทยาลัยฯ มีชื่อเสียงทางด้านวิทยาศาสตร์การกีฬา ปัจจุบันมีวิทยาเขตเพิ่มที่เมืองหลวง ลอนดอน ใช้ชื่อว่า มหาวิทยาลัยลัฟบะระ ลอนดอน (Loughborough University London)
ส่วนงาน

มหาวิทยาลัยลัฟบะระไม่มีการจัดโครงสร้างแบบเป็นระเบียบภายในคณะหรือภาควิชาเช่นมหาวิทยาลัยอื่น บางส่วนงานมีสถานะเป็นสาขาวิชา บ้างก็เป็นภาควิชา
สาขาวิชาวิศวกรรมอากาศยานและยานยนต์
สาขาวิชาสถาปัตยกรรมและวิศวกรรมโยธา
สาขาวิชาศิลปศาสตร์ ภาษาอังกฤษ และนาฏกรรม
สาขาวิชาธุรกิจและเศรษฐศาสตร์
สาขาวิชาวิศวกรรมเคมี
สาขาวิชาเคมี
สาขาวิชาวิทยาการคอมพิวเตอร์
สาขาวิชาการออกแบบ
สาขาวิชาภูมิศาสตร์
ศูนย์ภาษา
สาขาวิชาวัสดุศาสตร์
สาขาวิชาคณิตศาสตร์
ศูนย์คณิตศาสตรศึกษา
สาขาวิชาวืศวกรรมเครื่องกล ไฟฟ้า การผลิต
สาขาวิชาฟิสิกส์
สาขาวิชารัฐศาสตร์ ประวัติศาสตร์และความสัมพันธ์ระหว่างชาติ
สาขาวิชาสังคมศาสตร์
สาขาวิชาวิทยาศาสตร์การกีฬา การออกกำลังกาย และสุขภาพ
สาขาวิชาการศึกษา
ประมวลภาพ > ที่พักนักศึกษา

หอบัตเลอร์คอร์ต
หอเคย์ลีย์
หอเดวิดคอลเลตต์
หอเอลวิน ริชาดส์
หอฮัซเลอริก-รัตแลนด์
หอจอห์น ฟิลลิปส์
หอโรเบิร์ต เบกเวลล์
หอรอยซ์
หอรัทเทอร์ฟอร์ด
หอฟาราเดย์
อาคารวิทเวิร์ท ปัจจุบันเป็นส่วนหนึ่งของหอรัทเทอร์ฟอร์ด
แหล่งข้อมูลอื่น

เว็บไซต์มหาวิทยาลัยลัฟบะระ
Loughborough University in London – London campus official website
BBC Leicester – Loughborough University: Educating for 100 years
มหาวิทยาลัยการกีฬาแห่งชาติ วิทยาเขตศรีสะเกษ

| --- | --- |
ตราพระพลบดีทรงช้างเอราวัณ  สัญลักษณ์ประจำมหาวิทยาลัย
ชื่อย่อ: มกช.ศก. / TNSU SSK
คติพจน์: คิดเป็น เด่นกีฬา มีจิตอาสา พัฒนาความรู้ คู่คุณธรรม รักษ์ความเป็นไทย ก้าวไกลสู่สากล
ประเภท: มหาวิทยาลัยรัฐในการกำกับดูแลของการกีฬาแห่งประเทศไทย
ที่ตั้ง: ในเขตเทศบาลเมืองศรีสะเกษ เลขที่ 771 ถนนทองมาก ตำบลโพธิ์ อำเภอเมืองศรีสะเกษ จังหวัดศรีสะเกษ 33000   ประเทศไทย โทรศัพท์  0-4561-2645   โทรสาร  0-4561-1982
เว็บไซต์: เว็บไซต์มหาวิทยาลัยการกีฬาแห่งชาติ วิทยาเขตศรีสะเกษ 
บทความหลัก: สถาบันการพลศึกษา
มหาวิทยาลัยการกีฬาแห่งชาติ วิทยาเขตศรีสะเกษ (อังกฤษ: Thailand National Sports University Sisaket Campus) เดิมชื่อ สถาบันการพลศึกษา วิทยาเขตวีสมหมาย เป็นสถาบันอุดมศึกษาของรัฐ ซึ่งตั้งอยู่ในจังหวัดศรีสะเกษ โดยเป็น 1 ใน 4 วิทยาเขต ของ สถาบันการพลศึกษา ในภาคตะวันออกเฉียงเหนือ  ปัจจุบันเปิดสอนในหลักสูตรปริญญาตรี หลายสาขา เพื่อการผลิตบัณฑิตและพัฒนาบุคลากรทางการศึกษา การกีฬา วิทยาศาสตร์การกีฬา วิทยาศาสตร์สุขภาพ นันทนาการ และบุคลากรในด้านที่เกี่ยวข้อง
นอกจากภารกิจด้านการศึกษาแล้ว ยังดำเนินงานวิจัยและให้บริการทางวิชาการสาขาการพลศึกษา  วิทยาศาสตร์การกีฬา ตลอดจนสาขาที่เกี่ยวข้อง  และการให้บริการด้านการกีฬาแก่ชุมชน  การใช้และพัฒนาเทคโนโลยี เสริมสร้างสังคมแห่งการเรียนรู้แก่ท้องถิ่น ส่งเสริม สนับสนุน การจัดการศึกษาสำหรับบุคลากร ที่มีความสามารถพิเศษทางการกีฬา นันทนาการ และบุคคลที่มีความบกพร่องทางร่างกาย  รวมถึงการทำนุบำรุงศิลปวัฒนธรรม การละเล่นพื้นบ้าน การกีฬาไทย ทั้งนี้ เพื่อตอบสนองความต้องการทางการกีฬา วิทยาศาสตร์การกีฬา สุขภาพและนันทนาการในพื้นที่จังหวัดศรีสะเกษ อุบลราชธานี อำนาจเจริญ และยโสธร
ประวัติ

สถาบันการพลศึกษา วิทยาเขตศรีสะเกษ มีรากฐานมาจากการเป็น วิทยาลัยพลศึกษาศรีสะเกษ ในอดีต ซึ่งสังกัดกรมพลศึกษา เป็นหน่วยงานที่มีหน้าที่ดำเนินการผลิตครูพลศึกษา ซึ่งได้เริ่มจัดตั้ง “วิทยาลัยพลศึกษา” ขึ้นเมื่อวันที่ 1 มกราคม พ.ศ. 2496 เพื่อดำเนินการสอนในระดับประกาศนียบัตรวิชาการศึกษาชั้นสูง (ป.กศ.สูง) และตั้ง “โรงเรียนฝึกหัดครูพลานามัย” ขึ้นในปีการศึกษา 2501 เพื่อดำเนินการสอนในระดับประกาศนียบัตรวิชาการศึกษา (ป.กศ.)
ต่อมาได้ยุบเลิกโรงเรียนฝึกหัดครูพลานามัย ในปี พ.ศ. 2512 และได้ขยายหลักสูตรของวิทยาลัยพลศึกษาเป็นระดับปริญญาตรี โดยเป็นส่วนหนึ่งของวิทยาลัยวิชาการศึกษา แต่ยังคงดำเนินการโดยกรมพลศึกษา และใช้ชื่อว่า “วิทยาลัยวิชาการศึกษาพลศึกษา” ในปี พ.ศ. 2514 ได้ยุติการดำเนินการวิทยาลัยพลศึกษาในส่วนกลางและโอนวิทยาลัยวิชาการศึกษาพลศึกษา ไปให้วิทยาลัยวิชาการศึกษาดำเนินการต่อไป กรมพลศึกษา ได้เปิดดำเนินการผลิตครูพลศึกษาในส่วนภูมิภาค โดยเริ่มจัดตั้งและเปิด วิทยาลัยพลศึกษา ในจังหวัดต่างๆ รวมทั้งจังหวัดศรีสะเกษ ตั้งแต่ พ.ศ. 2515 จำนวน 17 แห่ง ทั่วประเทศ
หลังจากนั้น กระทรวงศึกษาธิการมีนโยบายบรรจุข้าราชการครูจากผู้ที่มีวุฒิการศึกษาระดับปริญญาตรี กรมพลศึกษาจึงหาแนวทางยกฐานะวิทยาลัยพลศึกษาให้สามารถเปิดทำการสอนในระดับปริญญาตรี โดยในระยะแรกได้จัดทำโครงการร่วมมือทางวิชาการกับกรมการฝึกหัดครู เป็นสถาบันสมทบของวิทยาลัยครู และมหาวิทยาลัยในภูมิภาค เพื่อเปิดสอนระดับปริญญาตรีหลักสูตรต่อเนื่อง ตั้งแต่ปีการศึกษา 2531 ในขณะเดียวกันก็มีแนวทางที่จะเปิดดำเนินการสอนระดับปริญญาตรีด้วยตนเอง จนได้มีการร่างพระราชบัญญัติเพื่อยกฐานะวิทยาลัยพลศึกษาขึ้นเป็นสถาบันการศึกษาระดับปริญญา ในปี พ.ศ. 2538 และใช้ชื่อ ร่างพระราชบัญญัติสถาบันกาญจนมงคล พ.ศ. ...
กรมพลศึกษา ได้เสนอร่างพระราชบัญญัติสถาบันกาญจนมงคลตามลำดับ พร้อมกับที่กรมอาชีวศึกษาได้เสนอร่างพระราชบัญญัติสถาบันเทคโนโลยีปทุมวัน และกรมศิลปากรได้เสนอร่างพระราชบัญญัติสถาบันพัฒนศิลป์ ซึ่งกระทรวงศึกษาธิการได้ให้ความเห็นชอบในร่างพระราชบัญญัติทั้ง 3 ฉบับ แต่เนื่องจากสาเหตุบางประการกรมพลศึกษาได้นำร่างพระราชบัญญัติสถาบันกาญจนมงคลกลับมาพิจารณาทบทวนใหม่อีกครั้งหนึ่ง เป็นเหตุให้ไม่สามารถนำเข้าสู่ที่ประชุมสภาผู้แทนราษฎรได้ทันเวลา เนื่องจากสภาผู้แทนราษฎรหมดอายุลง จึงต้องนำร่างพระราชบัญญัติสถาบันกาญจนมงคล มาเริ่มดำเนินการตามขั้นตอนใหม่อีกครั้งหนึ่งภายหลังจากที่มีการจัดตั้งรัฐบาลใหม่แล้ว
การดำเนินการเพื่อยกฐานะดังกล่าว ได้ดำเนินเรื่อยมากระทั่งสภาผู้แทนราษฎรได้ส่ง ร่างพระราชบัญญัติสถาบันการพลศึกษา ไปยังสำนักงานเลขาธิการคณะรัฐมนตรี เพื่อทูลเกล้าฯ ถวายพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อทรงลงพระปรมาภิไธย
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธย เมื่อวันที่ 31 มกราคม พ.ศ. 2548 และประกาศในราชกิจจานุเบกษา ในวันที่ 4 กุมภาพันธ์ พ.ศ. 2548  จึงนับได้ว่า สถาบันการพลศึกษา ได้ก่อกำเนิดขึ้นอย่างเป็นทางการตั้งแต่วันที่ 5 กุมภาพันธ์ พ.ศ. 2548 สถาบันการพลศึกษา วิทยาเขตศรีสะเกษ จึงได้รับการสถาปนาโดยยกฐานะจากวิทยาลัยพลศึกษาศรีสะเกษ พร้อมกับวิทยาลัยพลศึกษาอื่นๆทั้ง 17 แห่ง ตั้งแต่บัดนั้น
ปัจจุบัน มี ดร.เฉลิมพงษ์ เฉลิมชิต เป็น รองอธิการบดี สถาบันการพลศึกษา วิทยาเขตศรีสะเกษ
สัญลักษณ์ประจำสถาบัน

ตราสัญลักษณ์ประจำสถาบัน
เครื่องหมายประจำสถาบัน ประกอบเครื่องแบบนักศึกษา
ตราสัญลักษณ์ประจำสถาบัน คือ ภาพพระพลบดีทรงช้างเอราวัณอยู่เหนือกลีบเมฆ หัตถ์ซ้ายทรงพระขรรค์ หัตถ์ขวาทรงตรี อยู่ภายในกรอบทรงวงรี โดยวงรีรอบนอกตอนบนเป็นอักษรภาษาไทยข้อความ สถาบันการพลศึกษา ตอนล่างเป็นข้อความภาษาไทยระบุชื่อวิทยาเขต ศรีสะเกษ
เครื่องหมายประจำสถาบัน ประกอบเครื่องแบบนักศึกษา
เครื่องหมายสำหรับนักศึกษาหญิง คือ เครื่องหมายสัญลักษณ์สามห่วง สีเขียว ขาว เหลือง ภายในเป็นพระพลบดี ทรงช้างเอราวัณอยู่เหนือกลีบเมฆ ตอนล่างเป็นชื่อของสถาบัน สำหรับติดหน้าอกเสื้อเครื่องแบบนักศึกษาหญิง ด้านซ้าย
เครื่องหมายสำหรับนักศึกษาชาย คือ ตอนบนเป็นรูปพระพลบดีทรงช้างเอราวัณ อยู่เหนือกลีบเมฆ ตอนล่างเป็นชื่อของสถาบันการพลศึกษา สำหรับติดเนคไท
สีประจำสถาบัน คือ สี เขียว - ขาว - เหลือง
หลักสูตร

ปัจจุบัน สถาบันการพลศึกษา วิทยาเขตศรีสะเกษ เปิดหลักสูตรการเรียนการสอน ในคณะและสาขาวิชาต่างๆ ดังนี้
| 0 | 1 | 2 | 3 |
| --- | --- | --- | --- |
|  คณะศึกษาศาสตร์ หลักสูตรศึกษาศาสตรบัณฑิต (ศษ.บ) 5 ปี สาขาพลศึกษา |  คณะวิทยาศาสตร์การกีฬาและสุขภาพ หลักสูตรวิทยาศาสตรบัณฑิต (วท.บ) 4 ปี สาขาวิทยาศาสตร์การกีฬา วิชาเอกการออกกำลังกายและกีฬา |  (โครงการจัดตั้ง) วิทยาลัยพยาบาลบรมราชชนนี ศรีนครินทร์ คณะพยาบาลศาสตร์ สำนักวิชาผู้ช่วยพยาบาล |  คณะศิลปศาสตร์ หลักสูตรศิลปศาสตรบัณฑิต (ศศ.บ) 4 ปี สาขานันทนาการเชิงพาณิชย์และการท่องเที่ยว  สาขาพัฒนาการกีฬาและนันทนาการชุมชน |
การพระราชทานปริญญาบัตร

สถาบันการพลศึกษา ได้รับพระมหากรุณาธิคุณจากพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้สมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จแทนพระองค์ ในพิธีพระราชทานปริญญาบัตรแก่ผู้สำเร็จการศึกษาของสถาบันการพลศึกษา ครั้งแรก (ประจำปีการศึกษา 2548-2551) เมื่อวันพุธที่ 4 พฤศจิกายน พ.ศ. 2552 ณ อาคารใหม่ สวนอัมพร พระราชวังดุสิต ลานพระบรมรูปทรงม้า ถนนอู่ทองใน แขวงดุสิต เขตดุสิต กรุงเทพมหานคร
หน่วยงานภายใน

สถาบันการพลศึกษา วิทยาเขตศรีสะเกษ มีการแบ่งส่วนงานภายใน ดังนี้
| 0 | 1 | 2 |
| --- | --- | --- |
|  สำนักงาน/ฝ่าย/กลุ่มงาน สำนักงานรองอธิการบดี  ฝ่ายบริหาร  ฝ่ายวิชาการและวิจัย  ฝ่ายแผนและประกันคุณภาพ  ฝ่ายกิจการนักศึกษา  กลุ่มงานแผนและพัฒนา  กลุ่มงานประกันคุณภาพ  กลุ่มงาน ก.พ.ร. |  คณะ/ภาควิชา คณะวิทยาศาสตร์การกีฬาและสุขภาพ  คณะศึกษาศาสตร์  คณะศิลปศาสตร์ |  ศูนย์ ศูนย์วิทยบริการ  ศูนย์วิจัย  ศูนย์เทคโนโลยี  ศูนย์กีฬาเพื่อความเป็นเลิศ  ศูนย์วิทยาศาสตร์การกีฬา |